
О Б Щ И Н С К И  С Ъ В Е Т – Б Е Л Е Н Е
град Белене 5930, ул.„България” № 35, тел. (0658) 3 10 61,
      e-mail: obs.belene@gmail.com, https://www.belene.bg
ДО

ОБЩИНСКИ СЪВЕТ

ГР. БЕЛЕНЕ
ПРЕДЛОЖЕНИЕ

от НИКОЛАЙ ЙОСИФОВ АРАБАДЖИЕВ
ПРЕДСЕДАТЕЛ НА ОБЩИНСКИ СЪВЕТ - БЕЛЕНЕ

ОТНОСНО: Определяне представител на Общински съвет-Белене в Общото събрание на Националното сдружение на общините в Република България (НСОРБ)

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
      Съгласно чл.12, ал.1 от Устава на Националното сдружение на общините в Република България (НСОРБ), членове на Общото събрание са общините, представени чрез своите делегати. Според ал.2 на същата правна норма, всяка община е представена от двама делегата - кметът на общината и представител от съответния общински съвет. С Решение № 16/30.11.2023 г. Общински съвет Белене определи за свой представител в Общото събрание на НСОРБ д-р Бистра Ангелова Павловска – Председател на Общински съвет – Белене, а при невъзможност за участие от нейна страна в заседание на Общото събрание, същата да бъде замествана от Николай Йосифов Арабаджиев – Заместник - председател на Общински съвет – Белене. От така взетото решение е видно, че представителите на Съвета са определени и с оглед заеманата от тях длъжност в него.

Както Ви е известно, след оттеглянето на д-р Павловска от председателския пост, с  Решение №70/18.09.2025 г. Общински съвет-Белене избра за свой председател Николай Йосифов Арабаджиев, който до избора заемаше длъжността Заместник - председател на Общински съвет – Белене. Това налага въпросът за определяне на представител на Съвета в Общото събрание на общините в НСОРБ да бъде преразгледан. Следва да се има предвид, че съгласно цитираните по-горе текстове от Устава на НСОРБ, всеки общински съветник от състава на Общински съвет Белене може да бъде определен за делегат на Съвета в  Общото събрание на общините в НСОРБ.
       Предвид изложеното, предлагам Общински съвет – Белене да вземе следното
РЕШЕНИЕ:
На основание чл. 21, ал. 1, т. 15 от ЗМСМА, във връзка с чл. 12, ал.2 и чл. 27, ал. 1 от Устава на НСОРБ

1. Определя за представител на Общински съвет - Белене в Общото събрание на Националното сдружение на общините в Република България …………… - съветник/зам.-председател/председател на Общински съвет – Белене.
2. При невъзможност за участие на определения по т. 1 представител в заседание на Общото събрание, той ще бъде заместван от ………………– съветник/зам.-председател/председател на Общински съвет – Белене.
С уважение,
Николай Арабаджиев
Председател на Общински съвет-Белене

